Διερεύνηση της επίδρασης των σεναρίων μεταβολών χρήσεων γης στον μετριασμό του πλημμυρικού κινδύνου
Creators: name: Μάντσιος, Ιωάννης Δημοσθένους
Publisher: name: Aristotle University of Thessaloniki
Year: 2022
Subjects: Πλημμυρική επικινδυνότητα
Χρήσεις γης
SCS CN
Flood risk
Land uses

description: Οι πλημμύρες αποτελούν βασικό πρόβλημα σε ολόκληρο τον κόσμο, καθώς επηρεάζουν ανθρώπινες ζωές και δραστηριότητες. Παρόλο που αποτελούν ένα φυσικό κίνδυνο που σχετίζεται με τις καιρικές συνθήκες, ορισμένες ανθρώπινες ενέργειες, όπως η αποψίλωση των δασών και η αστικοποίηση μπορεί να έχουν σοβαρές επιπτώσεις. Σκοπός της παρούσης μεταπτυχιακής διατριβής είναι η εκτίμηση της πλημμυρικής επικινδυνότητας της περιοχής της Πολίχνης Θεσσαλονίκης και πιο συγκεκριμένα της λεκάνης απορροής του ρέματος Ξηροποτάμου ο οποίος την διασχίζει και η διερεύνηση του μετριασμού της μέσω της μεταβολής των χρήσεων γης. Σε αυτά τα πλαίσια, υπολογίζεται η πλημμυρική παροχή με περίοδο επαναφοράς τα 50 έτη καθώς και η πλημμυρική παροχή ενός πρόσφατου πλημμυρικού επεισοδίου βροχής. Αρχικά, γίνεται η ανάλυση της περιοχής μελέτης και πραγματοποιείται η εκτίμηση του πλημμυρικού κινδύνου χρησιμοποιώντας την μέθοδο του μοναδιαίου υδρογραφήματος και του απορροϊκού συντελεστή SCS-CN. Επιπλέον, πραγματοποιείται μέτρηση στο ύπαιθρο της παροχετευτικότητας των υποδομών του δήμου, στα σημεία τα οποία αυτές συναντούν τον χείμαρρο και εξετάζονται διάφορα σενάρια μεταβολών των χρήσεων γης προκειμένου να διερευνηθεί η επίδρασή τους στον μετριασμό του πλημμυρικού κινδύνου. Στην περίπτωση της πλημμυρικής παροχής με περίοδο επαναφοράς τα 50 έτη, η έρευνα έδειξε ότι, τα τεχνικά έργα δεν δύνανται να παραλάβουν τον όγκο του νερού ούτε με τις ισχύουσες χρήσεις γης αλλά ούτε και σε κάποιο από τα σενάρια μεταβολής που εξετάσθηκαν. Αντιθέτως, στην περίπτωση του μεμονωμένου επεισοδίου βροχής, και βάσει των σεναρίων, τα αποτελέσματα δείχνουν ότι μετά από βελτίωση των χρήσεων γης μειώνεται σημαντικά ο κίνδυνος της πλημμύρας
description: Flooding is a major problem throughout the world as it affects human lives and activities. Although it is a natural hazard related to weather conditions, some human actions such as deforestation, urbanization can be threatening. The purpose of this thesis is to assess the flood risk of the area of Polichni, Thessaloniki, and more specifically, the watershed of the Xiropotamos stream that crosses it, and to investigate its mitigation through land use change. In these contexts, the flood discharge with a return period of 50 years as well as the flood discharge of a recent flood event of rain are predicted. First, the analysis of the study area and the estimation of the flood risk are done using the method of the unit hydrograph and the SCS-CN runoff coefficient. In addition, the overall outdoor measurement of the permeability of the municipality's infrastructure, at the points where they meet the watercourse, and different scenarios of land use changes are examined in order to investigate their effect on mitigating the flood risk. In the case of the flood supply with a return period of 50 years, the research showed that the infrastructures cannot receive the volume of water neither with the current land uses nor in any of the change scenarios examined. On the contrary, in the case of the single rain event, and based on the scenarios, the results show that after land use improvement the flood risk is significantly reduced